《咏歌姬诗》
南北朝·江洪

宝镊间珠花，分明靓妆点。薄鬓约微黄，轻红澹铅脸。

发言芳已驰，复加兰蕙染。浮声易伤叹，沈唱安而险。

孤转忽徘徊，双蛾乍舒敛。不持全示人，半用轻纱掩。

作者简介：南朝梁济阳人。初为齐太学生。竟陵王萧子良开西邸，招文学，洪以善辞藻从游。曾与丘令楷击钵立韵，响绝诗成，皆可观览。后为建阳令，坐事死。